title: 2011/722/: Neuvoston päätös, annettu 27 päivänä lokakuuta 2011 , Euroopan unionin ja sen jäsenvaltioiden sekä Korean tasavallan välisessä vapaakauppasopimuksessa perustetussa kauppakomiteassa omaksuttavasta Euroopan unionin kannasta kauppakomitean työjärjestyksen hyväksymiseen ja välimiehinä toimivien 15 henkilön luettelon laatimiseen

text:
               5.11.2011

               FI

               Euroopan unionin virallinen lehti

               L 288/16

         NEUVOSTON PÄÄTÖS,
   annettu 27 päivänä lokakuuta 2011,
   Euroopan unionin ja sen jäsenvaltioiden sekä Korean tasavallan välisessä vapaakauppasopimuksessa perustetussa kauppakomiteassa omaksuttavasta Euroopan unionin kannasta kauppakomitean työjärjestyksen hyväksymiseen ja välimiehinä toimivien 15 henkilön luettelon laatimiseen
   (2011/722/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 91 artiklan ja 100 artiklan 2 kohdan sekä 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti 23 päivänä huhtikuuta 2007 komission neuvottelemaan Euroopan unionin ja sen jäsenvaltioiden puolesta vapaakauppasopimuksen Korean tasavallan kanssa.

               (2)

               Neuvottelut on saatettu päätökseen, ja Euroopan unionin ja sen jäsenvaltioiden sekä Korean tasavallan välinen vapaakauppasopimus (1), jäljempänä ’sopimus’, allekirjoitettiin 6 päivänä lokakuuta 2010.

               (3)

               Sopimusta on sen 15.10 artiklan 5 kohdan nojalla sovellettu väliaikaisesti 1 päivästä heinäkuuta 2011 alkaen siihen asti, kun sen tekemisen edellyttämät menettelyt on saatu päätökseen.

               (4)

               Sopimuksen 15.1 artiklassa perustetaan kauppakomitea, jonka tehtävänä on muun muassa varmistaa, että sopimus toimii moitteettomasti.

               (5)

               Sopimuksen 15.1 artiklan 4 kohdan f alakohdassa määrätään, että kauppakomitea voi vahvistaa oman työjärjestyksensä.

               (6)

               Sopimuksen 14.18 artiklassa edellytetään, että kauppakomitea laatii viimeistään kuuden kuukauden kuluessa sopimuksen voimaantulosta tai sopimuksen väliaikaisesta soveltamisesta luettelon 15 henkilöstä, jotka toimivat välimiehinä.

               (7)

               Unionin olisi määriteltävä kantansa kauppakomitean työjärjestyksen hyväksymiseen ja välimiehinä toimivien 15 henkilön luettelon laatimiseen,

         ON HYVÄKSYNYT TÄMÄN PÄÄTÖKSEN:
   1 artikla
   Unionin ja sen jäsenvaltioiden sekä Korean tasavallan välisessä vapaakauppasopimuksessa perustetussa kauppakomiteassa omaksuttava unionin kanta kauppakomitean työjärjestyksen hyväksymiseen ja välimiehinä toimivien 15 henkilön luettelon laatimiseen perustuu tähän päätökseen liitettyihin kauppakomitean päätösluonnoksiin.
   2 artikla
   Kauppakomitean EU-osapuolen valtuuskunta muodostetaan perussopimuksessa määrätyn toimivallanjaon mukaisesti komission ja jäsenvaltioiden edustajista, jotka toimivat omien perussopimuksista johdettujen toimivaltuuksiensa puitteissa.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 27 päivänä lokakuuta 2011.

            Neuvoston puolesta

            Puheenjohtaja

         J. MILLER

      (1)  EUVL L 127, 14.5.2011, s. 6.

      LUONNOS
      EU-KOREA KAUPPAKOMITEAN PÄÄTÖS N:o …,
      annettu …,
      kauppakomitean työjärjestyksen hyväksymisestä
      KAUPPAKOMITEA, joka
      ottaa huomioon Brysselissä 6 päivänä lokakuuta 2010 allekirjoitetun Euroopan unionin ja sen jäsenvaltioiden sekä Korean tasavallan välisen vapaakauppasopimuksen, jäljempänä ’sopimus’, ja erityisesti sen 15.1 artiklan 3 kohdan c alakohdan ja 15.1 artiklan 4 kohdan f alakohdan,
      sekä katsoo seuraavaa:

                  (1)

                  Kauppakomitea voi vahvistaa oman työjärjestyksensä, ja se valvoo kaikkien erikoistuneiden komiteoiden, työryhmien ja muiden elinten työskentelyä, lukuun ottamatta kulttuuriyhteistyökomiteaa siten kuin sopimuksen kulttuuriyhteistyötä koskevan pöytäkirjan 3.3 artiklassa on määrätty.

                  (2)

                  Kauppakomitealla on yksin toimivalta hyväksyä päätöksiä erikoistuneiden komiteoiden ja työryhmien toiminnan piiriin kuuluvilla aloilla, jollei sopimuksessa toisin määrätä,

            ON HYVÄKSYNYT TÄMÄN PÄÄTÖKSEN:
      1 artikla
      Vahvistetaan liitteenä oleva kauppakomitean työjärjestys.
      2 artikla
      Tämä päätös tulee voimaan …

         Tehty ssa/ssä … päivänä … kuuta …

               Kauppakomitean puolesta

               Korean tasavallan kauppaministeri

            Kim JONG-HOON

               Kauppapolitiikasta vastaava Euroopan komission jäsen

            Karel DE GUCHT

         LIITE

            KAUPPAKOMITEAN TYÖJÄRJESTYS

         1 artikla
         Kokoonpano ja puheenjohtaja
         1.   Kauppakomitea, joka on perustettu Euroopan unionin ja sen jäsenvaltioiden sekä Korean tasavallan välisen vapaakauppasopimuksen, jäljempänä ‘sopimus’, 15.1 artiklan mukaisesti, suorittaa tehtävänsä mainitun sopimuksen 15.1 artiklassa määrätyin tavoin ja vastaa sopimuksen yleisestä täytäntöönpanosta.
         2.   Kuten sopimuksen 15.1 artiklan 1 kohdassa määrätään, kauppakomitea koostuu EU-osapuolen ja Korean edustajista.
         3.   Kauppakomitean puheenjohtajina toimivat yhdessä Korean kauppaministeri ja kauppapolitiikasta vastaava Euroopan komission jäsen. Puheenjohtajat voivat sopimuksen 15.1 artiklan 2 kohdan mukaisesti asettaa nimeämänsä henkilön edustajakseen.
         2 artikla
         Edustus
         1.   Osapuolet ilmoittavat toisilleen kauppakomitean jäseniä koskevan luettelon. Kauppakomitean sihteeristö hallinnoi luetteloa.
         2.   Jos jäsen haluaa käyttää varaedustajaa, hänen on ilmoitettava varaedustajansa nimi kauppakomitean puheenjohtajille ennen sen kokouksen alkua, johon hänen on määrä osallistua varaedustajan edustamana. Kauppakomitean jäsenen varaedustajalla on kaikki kyseisen jäsenen oikeudet.
         3 artikla
         Kokoukset
         1.   Kauppakomitea kokoontuu kerran vuodessa tai toisen osapuolen pyynnöstä. Kokoukset pidetään vuorotellen Brysselissä tai Soulissa, jolleivät osapuolet toisin sovi.
         2.   Osapuolet voivat poikkeuksellisesti niin sopiessaan järjestää kauppakomitean kokoukset video- tai puhelinneuvotteluina.
         3.   Kauppakomitean sihteeristö kutsuu kauppakomitean kunkin kokouksen koolle osapuolten yhteisesti sopimana ajankohtana ja yhteisesti sopimaan paikkaan. Kauppakomitean sihteeristö toimittaa kauppakomitean jäsenille kokouskutsun viimeistään 28 päivää ennen istunnon alkua, jolleivät osapuolet toisin sovi.
         4 artikla
         Valtuuskunnat
         Kauppakomitean jäsenten mukana voi olla virkamiehiä. Ennen kutakin kokousta kauppakomitean puheenjohtajille on ilmoitettava kokoukseen osallistuvien valtuuskuntien suunniteltu kokoonpano.
         5 artikla
         Tarkkailijat
         Kauppakomitea tapauskohtaisesti voi päättää kutsua tarkkailijoita.
         6 artikla
         Sihteeristö
         Osapuolet sopimuksen 15.6 artiklan mukaisesti nimeämät koordinaattorit toimivat yhdessä kauppakomitean sihteeristönä.
         7 artikla
         Asiakirjat
         Jos asioiden käsittely kauppakomiteassa perustuu niitä tukeviin asiakirjoihin, kauppakomitean sihteeristö numeroi ja jakaa nämä asiakirjat kauppakomitean asiakirjoina.
         8 artikla
         Kirjeenvaihto
         1.   Kauppakomitean puheenjohtajille osoitettu kirjeenvaihto toimitetaan kauppakomitean sihteeristölle, joka jakaa ne kauppakomitean jäsenille.
         2.   Kauppakomitean sihteeristö toimittaa kauppakomitean puheenjohtajilta lähtevän kirjeenvaihdon toimittaa vastaanottajille, ja se numeroidaan sekä jaetaan tarpeen mukaan muille kauppakomitean jäsenille.
         9 artikla
         Kokousten asialista
         1.   Kauppakomitean sihteeristö laatii kutakin kokousta varten alustavan asialistan. Se ja muut tarvittavat asiakirjat toimitetaan kauppakomitean jäsenille sekä kauppakomitean puheenjohtajille viimeistään seitsemän päivää ennen kokousta.
         2.   Alustavaan asialistaan sisältyvät asiat, joiden asialistalle ottamista koskevan pyynnön ja muut tarvittavat asiakirjat kauppakomitean sihteeristö on saanut osapuolelta viimeistään 14 päivää ennen kyseisen kokouksen alkua.
         3.   Kauppakomitea hyväksyy asialistan kunkin kokouksen alussa. Asialistalle voidaan ottaa asioita, joita ei ole merkitty alustavaan asialistaan, jos osapuolet niin sopivat.
         4.   Kauppakomitean puheenjohtajat voivat niin sopiessaan kutsua kokoukseen asiantuntijoita antamaan tietoa tietyistä aiheista.
         5.   Puheenjohtajat voivat niin sopiessaan lyhentää 1 ja 2 kohdassa mainittuja määräaikoja jonkin erityistapauksen niin edellyttäessä.
         10 artikla
         Pöytäkirjat
         1.   Kauppakomitean sihteeristö laatii kustakin kokouksesta pöytäkirjaluonnoksen tavallisesti 21 päivän kuluessa kokouksen päättymisestä.
         2.   Pöytäkirjaan merkitään yleensä tiivistelmä kustakin asialistan kohdasta ja yksilöidään tarvittaessa

                     a)

                     kauppakomitealle toimitetut asiakirjat;

                     b)

                     lausumat, jotka kauppakomitean jäsen on pyytänyt siihen kirjattaviksi; ja

                     c)

                     eri asiakohdissa hyväksytyt päätökset, annetut suositukset, sovitut kannat ja tehdyt päätelmät.

               3.   Pöytäkirjassa on myös oltava luettelo kokoukseen osallistuneista kauppakomitean jäsenistä tai heidän varaedustajistaan sekä luettelo heidän mukanaan seuranneiden valtuuskuntien jäsenistä ja mahdollisista läsnä olleista tarkkailijoista tai asiantuntijoista.
         4.   Molemmat osapuolet hyväksyvät pöytäkirjat kirjallisesti 28 päivän kuluessa kokouspäivästä tai muuhun osapuolten sopimaan päivään mennessä. Pöytäkirjan tultua hyväksytyksi kauppakomitean sihteeristö allekirjoittaa sen kahtena kappaleena, ja kumpikin osapuoli saa yhden alkuperäiskappaleen näistä virallisista asiakirjoista. Allekirjoitetuista pöytäkirjoista toimitetaan jäljennökset kauppakomitean jäsenille.
         11 artikla
         Kertomukset
         Kauppakomitea raportoi puitesopimuksen nojalla perustetulle sekakomitealle toiminnastaan sekä erikoistuneiden komiteoiden, työryhmien ja muiden elinten toiminnasta kussakin sekakomitean sääntömääräisessä kokouksessa sopimuksen 15.1 artiklan 5 kohdan mukaisesti.
         12 artikla
         Päätökset ja suositukset
         1.   Kauppakomitea hyväksyy päätöksiä ja antaa suosituksia osapuolten yhteisellä sopimuksella siten kuin sopimuksen 15.4 artiklassa on määrätty.
         2.   Kokousten välisenä aikana kauppakomitea voi molempien osapuolten niin sopiessa hyväksyä päätöksiä ja antaa suosituksia kirjallista menettelyä noudattaen. Kirjallisella menettelyllä tarkoitetaan kauppakomitean puheenjohtajien välistä noottien vaihtoa.
         3.   Jos kauppakomitealle on annettu sopimuksen nojalla valtuudet hyväksyä päätöksiä tai antaa suosituksia, ne otsikoidaan tämän mukaisesti ”päätöksinä” tai ”suosituksina”. Kauppakomitean sihteeristö antaa kaikille päätöksille ja suosituksille järjestysnumeron, hyväksymis- tai antamispäivän ja niiden kohteen kuvauksen. Kussakin päätöksessä on ilmoitettava sen voimaantulopäivä.
         4.   Kauppakomitean hyväksymät päätökset ja antamat suositukset todistetaan oikeiksi kauppakomitean puheenjohtajien allekirjoittamalla kahdella alkuperäiskappaleella.
         13 artikla
         Julkisuus ja luottamuksellisuus
         1.   Ellei toisin päätetä, kauppakomitean kokoukset eivät ole julkisia.
         2.   Kun osapuoli toimittaa lainsäädännössään luottamuksellisiksi luokiteltuja tietoja kauppakomitealle, erikoistuneille komiteoille, työryhmille ja muille elimille, toisen osapuolen on käsiteltävä näitä tietoja luottamuksellisina sopimuksen 15.1 artiklan 7 kohdan mukaisesti.
         3.   Kumpikin osapuoli päättää kauppakomitean päätösten ja suositusten julkaisemisesta omassa virallisessa lehdessään.
         14 artikla
         Kulut
         1.   Kumpikin osapuoli vastaa sille kauppakomitean kokouksiin osallistumisesta aiheutuvista henkilöstö-, matka- ja oleskelukuluista sekä posti- ja televiestintäkuluista.
         2.   Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen kopiointikuluista.
         15 artikla
         Erikoistuneet komiteat ja työryhmät
         1.   Kauppakomitean alaisuuteen perustetut erikoistuneet komiteat ja työryhmät avustavat kauppakomiteaa sen tehtävien suorittamisessa.
         2.   Kauppakomitealle on ilmoittava kunkin erikoistuneen komitean ja työryhmän nimeämät yhteyspisteet. Kaikki erikoistuneiden komiteoiden ja työryhmien yhteyspisteiden välinen kirjeenvaihto, asiakirjat ja muu tietojenvaihto, myös sähköpostiviestit, jotka koskevat sopimuksen täytäntöönpanoa, toimitetaan samanaikaisesti kauppakomitean sihteeristölle.
         3.   Kauppakomitea saa kussakin sääntömääräisessä kokouksessaan kultakin erikoistuneelta komitealta ja työryhmältä niiden toimintaa koskevat raportit.
         4.   Kukin erikoistunut komitea ja työryhmä voi laatia oman työjärjestyksensä, joka ilmoitetaan kauppakomitealle.

      LUONNOS
      EU-KOREA KAUPPAKOMITEAN PÄÄTÖS Nro …
      annettu …,
      Euroopan unionin ja sen jäsenvaltioiden sekä Korean tasavallan välisen vapaakauppasopimuksen 14.18 artiklassa tarkoitetun välimiesten luettelon laatimisesta
      KAUPPAKOMITEA, joka
      ottaa huomioon Brysselissä 6 päivänä lokakuuta 2010 allekirjoitetun Euroopan unionin ja sen jäsenvaltioiden sekä Korean tasavallan välisen vapaakauppasopimuksen, jäljempänä ’osapuolet’ ja ’sopimus’ ja erityisesti sen 14.18 artiklan,
      sekä katsoo seuraavaa:

                  (1)

                  Sopimuksessa määrätään riitojenratkaisumenettelystä, jossa riidat ratkaistaan välimiespaneelin avulla.

                  (2)

                  Riidan syntyessä osapuolet kuulevat toisiaan sopiakseen välimiespaneelin kokoonpanosta ja että, jos sopimukseen ei päästä, paneeli muodostetaan arpomalla henkilöiden nimiluettelosta.

                  (3)

                  Kauppakomitea laatii tällaisen luettelon sopimuksen 14.18 artiklan mukaisesti.

                  (4)

                  Osapuolet ovat sopineet viidentoista henkilön nimiluettelosta,

            ON HYVÄKSYNYT TÄMÄN PÄÄTÖKSEN:
      1 artikla
      15 välimiehen luettelo on tämän päätöksen liitteessä.
      2 artikla
      Tämä päätös tulee voimaan päivänä, jona se hyväksytään.

         Tehty …ssa/ssä …päivänä …kuuta … .

               Kauppakomitean puolesta

               Korean tasavallan kauppaministeri

            Kim JONG-HOON

               Kauppapolitiikasta vastaava Euroopan komission jäsen

            Karel DE GUCHT

         LIITE

            VÄLIMIESTEN LUETTELO

            Korean ehdottamat välimiehet

                     Dukgeun AHN

                     Seungwha CHANG

                     Sungjoon CHO

                     Joongi KIM

                     Jaemin LEE

            EU:n ehdottamat välimiehet

                     Jacques BOURGEOIS

                     Claus-Dieter EHLERMANN

                     Pieter Jan KUIJPER

                     Giorgio SACERDOTI

                     Ramon TORRENT

            Puheenjohtajat

                     William DAVEY (Yhdysvallat)

                     Merit JANOW (Yhdysvallat)

                     Virachai PLASAI (Thaimaa)

                     Helge SELAND (Norja)

                     Florentino FELICIANO (Filippiinit)


title: 2011/390/YUTP: Poliittisten ja turvallisuusasioiden komitean päätös EUMM/1/2011, annettu 1 päivänä heinäkuuta 2011 , Georgiassa toteutettavan Euroopan unionin tarkkailuoperaation (EUMM Georgia) johtajan nimittämisestä

text:
               2.7.2011

               FI

               Euroopan unionin virallinen lehti

               L 175/27

         POLIITTISTEN JA TURVALLISUUSASIOIDEN KOMITEAN PÄÄTÖS EUMM/1/2011,
   annettu 1 päivänä heinäkuuta 2011,
   Georgiassa toteutettavan Euroopan unionin tarkkailuoperaation (EUMM Georgia) johtajan nimittämisestä
   (2011/390/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Georgiassa toteutettavasta Euroopan unionin tarkkailuoperaatiosta (EUMM Georgia) 15 päivänä syyskuuta 2008 hyväksytyn neuvoston yhteisen toiminnan 2008/736/YUTP (1) ja erityisesti sen 10 artiklan 2 kohdan,
   sekä katsoo seuraavaa:

               (1)

               Neuvosto hyväksyi 15 päivänä syyskuuta 2008 yhteisen toiminnan 2008/736/YUTP Georgiassa toteutettavasta Euroopan unionin tarkkailuoperaatiosta, jäljempänä ’EUMM Georgia -operaatio’.

               (2)

               Neuvosto hyväksyi 12 päivänä elokuuta 2010 päätöksen 2010/452/YUTP (2), jolla EUMM Georgia -operaatiota jatkettiin 14 päivään syyskuuta 2011.

               (3)

               Päätöksen 2010/452/YUTP 10 artiklan 1 kohdassa poliittisten ja turvallisuusasioiden komitea valtuutetaan tekemään asiaankuuluvat EUMM Georgia -operaation poliittista valvontaa ja strategista johtamista koskevat päätökset Euroopan unionista tehdyn sopimuksen 38 artiklan mukaisesti, mukaan lukien päätös operaation johtajan nimittämisestä,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään Andrzej TYSZKIEWICZ Georgiassa toteutettavan Euroopan unionin tarkkailuoperaation (EUMM Georgia) johtajaksi 18 päivänä heinäkuuta 2011 alkavaksi ja 14 päivänä syyskuuta 2011 päättyväksi kaudeksi.
   2 artikla
   Kumotaan Georgiassa toteutettavan Euroopan unionin tarkkailuoperaation, EUMM Georgia, johtajan toimeksiannon jatkamisesta 3 päivänä syyskuuta 2010 annettu poliittisten ja turvallisuusasioiden komitean päätös EUMM Georgia/1/2010 (3).
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 1 päivänä heinäkuuta 2011.

            Poliittisten ja turvallisuusasioiden komitean puolesta

            Puheenjohtaja

         O. SKOOG

      (1)  EUVL L 248, 17.9.2008, s. 26.

      (2)  EUVL L 213, 13.8.2010, s. 43.

      (3)  EUVL L 234, 4.9.2010, s. 16.


title: Euroopan parlamentin päätös, tehty 23 päivänä huhtikuuta 2009, vastuuvapauden myöntämisestä Euroopan koulutussäätiön talousarvion toteuttamisesta varainhoitovuonna 2007

text:
               26.9.2009

               FI

               Euroopan unionin virallinen lehti

               L 255/149

         EUROOPAN PARLAMENTIN PÄÄTÖS,
   tehty 23 päivänä huhtikuuta 2009,
   vastuuvapauden myöntämisestä Euroopan koulutussäätiön talousarvion toteuttamisesta varainhoitovuonna 2007
   (2009/659/EY)
   EUROOPAN PARLAMENTTI, joka

               —

               ottaa huomioon Euroopan koulutussäätiön lopullisen tilinpäätöksen varainhoitovuodelta 2007 (1),

               —

               ottaa huomioon tilintarkastustuomioistuimen kertomuksen Euroopan koulutussäätiön tilinpäätöksestä varainhoitovuodelta 2007 sekä säätiön vastaukset (2),

               —

               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan koulutussäätiön perustamisesta 7. toukokuuta 1990 annetun neuvoston asetuksen (ETY) N:o 1360/90 (4) ja erityisesti sen 11 artiklan,

               —

               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0157/2009),

               1.

               myöntää Euroopan koulutussäätiön johtajalle vastuuvapauden säätiön talousarvion toteuttamisesta varainhoitovuonna 2007;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan koulutussäätiön johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Klaus WELLE

      (1)  EUVL C 278, 31.10.2008, s. 63.

      (2)  EUVL C 311, 5.12.2008, s. 149.

      (3)  EYVL L 248, 16.9.2002, s. 1.

      (4)  EYVL L 131, 23.5.1990, s. 1.

      (5)  EYVL L 357, 31.12.2002, s. 72.
   EUROOPAN PARLAMENTIN PÄÄTÖSLAUSELMA
   23. huhtikuuta 2009,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan koulutussäätiön talousarvion toteuttamisesta varainhoitovuonna 2007
   EUROOPAN PARLAMENTTI, joka

               —

               ottaa huomioon Euroopan koulutussäätiön lopullisen tilinpäätöksen varainhoitovuodelta 2007 (1),

               —

               ottaa huomioon tilintarkastustuomioistuimen kertomuksen Euroopan koulutussäätiön tilinpäätöksestä varainhoitovuodelta 2007 sekä säätiön vastaukset (2),

               —

               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan koulutussäätiön perustamisesta 7. toukokuuta 1990 annetun neuvoston asetuksen (ETY) N:o 1360/90 (4) ja erityisesti sen 11 artiklan,

               —

               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0157/2009),

               A.

               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2007 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että parlamentti antoi 22. huhtikuuta 2008 vastuuvapauden Euroopan koulutussäätiön johtajalle säätiön talousarvion toteuttamisesta varainhoitovuonna 2006 (6), ja ilmaisi vastuuvapauden myöntämistä talousarvion toteuttamisesta koskevaan päätökseen liitetyssä päätöslauselmassaan muun muassa olevansa yllättynyt, että tilintarkastustuomioistuimen kertomuksessa ei viitata lainkaan johtajan antamassa tarkastuslausumassa (joka on säätiön vuosittaisen toimintakertomuksen liitteenä) esitettyihin varaumiin, jotka koskevat kumppanimaiden epävarmaa poliittista tilannetta, Tempus-sopimuksen varainhoitoa ja Tempus-sopimuksen teknisen avun mahdollisia yhteiskunnallisia, maineeseen liittyviä, oikeudellisia ja taloudellisia vaikutuksia säätiössä,

               1.

               panee merkille tilintarkastustuomioistuimen havainnon, että lisätalousarviossa esitetty käyttötarkoitukseensa sidottujen tulojen määrä on ilmoitettu virheellisesti; katsoo, että sen olisi pitänyt olla 1 200 000 euroa eikä 3 400 000 euroa, johon sisältyi käyttötarkoitukseensa sidottuja määrärahoja koskeva siirto edelliseltä varainhoitovuodelta;

               2.

               pane merkille säätiön lupauksen mukauttaa talousarvion esittämistä koskevia käytäntöjään edelleen sääntelyvaatimuksiin;

               3.

               panee merkille, että säätiön johtaja esittää tarkastuslausumassa (joka on vuotuisen toimintakertomuksen liitteenä) uudelleen viime vuonna esitetyt varaumat kumppanimaiden epävarmasta poliittisesta tilanteesta, Tempus-sopimuksen varainhoidosta ja Tempus-sopimuksen teknisen avun mahdollisista yhteiskunnallisista, maineeseen liittyvistä, oikeudellisista ja taloudellisista vaikutuksista säätiössä;

               4.

               kehottaa tilintarkastustuomioistuinta tarkastelemaan ja kommentoimaan johtajan varaumia säätiön tulevassa tarkastuskertomuksessa;

               5.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen varainhoidosta ja sen valvonnasta 23. huhtikuuta 2009 antamaansa päätöslauselmaan (7).

      (1)  EUVL C 278, 31.10.2008, s. 63.

      (2)  EUVL C 311, 5.12.2008, s. 149.

      (3)  EYVL L 248, 16.9.2002, s. 1.

      (4)  EYVL L 131, 23.5.1990, s. 1.

      (5)  EYVL L 357, 31.12.2002, s. 72.

      (6)  EUVL L 88, 31.3.2009, s. 101.

      (7)  Katso tämän virallisen lehden sivu 206.


title: Neuvoston päätös (EU) 2017/798, annettu 25 päivänä huhtikuuta 2017, luvan antamisesta aloittaa neuvottelut Japanin hallituksen kanssa Euroopan unionin ja Japanin hallituksen välisen yhteistyötä kilpailupolitiikan alalla koskevan sopimuksen tekemiseksi

text:
               11.5.2017

               FI

               Euroopan unionin virallinen lehti

               L 120/19

         NEUVOSTON PÄÄTÖS (EU) 2017/798,
   annettu 25 päivänä huhtikuuta 2017,
   luvan antamisesta aloittaa neuvottelut Japanin hallituksen kanssa Euroopan unionin ja Japanin hallituksen välisen yhteistyötä kilpailupolitiikan alalla koskevan sopimuksen tekemiseksi
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 103 ja 352 artiklan yhdessä sen 218 artiklan 3 ja 4 kohdan kanssa,
   ottaa huomioon Euroopan komission suosituksen,
   sekä katsoo, että olisi aloitettava neuvottelut yhteistyötä kilpailupolitiikan alalla koskevan sopimuksen tekemisestä Euroopan unionin ja Japanin hallituksen välillä,
   ON HYVÄKSYNYT TÄMÄN PÄÄTÖKSEN:
   1 artikla
   1.   Komissiolle annetaan lupa aloittaa neuvottelut Japanin hallituksen kanssa sopimuksesta, jolla lisätään kilpailunvastaista toimintaa koskevasta yhteistyöstä tehtyyn Euroopan yhteisön ja Japanin hallituksen väliseen sopimukseen (1) määräyksiä, jotka koskevat todisteiden vastavuoroista vaihtoa kilpailua koskevissa tutkimuksissa.
   2.   Neuvottelut käydään neuvoston antamien ja tämän päätöksen lisäyksessä olevien neuvotteluohjeiden pohjalta.
   2 artikla
   Komissio nimetään unionin neuvottelijaksi.
   3 artikla
   Neuvottelut käydään neuvoston kilpailutyöryhmää kuullen.
   4 artikla
   Tämä päätös on osoitettu komissiolle.

      Tehty Luxemburgissa 25 päivänä huhtikuuta 2017.

            Neuvoston puolesta

            Puheenjohtaja

         I. BORG

      (1)  EUVL L 183, 22.7.2003, s. 12.


title: 2014/254/EU: Euroopan parlamentin ja neuvoston päätös, annettu 16 päivänä huhtikuuta 2014 , Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2012/007 IT/VDC Technologies, Italia)

text:
               7.5.2014

               FI

               Euroopan unionin virallinen lehti

               L 134/44

         EUROOPAN PARLAMENTIN JA NEUVOSTON PÄÄTÖS,
   annettu 16 päivänä huhtikuuta 2014,
   Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2012/007 IT/VDC Technologies, Italia)

      (2014/254/EU)

   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (1) ja erityisesti sen 12 artiklan 3 kohdan,
   ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013 (2) ja erityisesti sen 23 artiklan toisen alakohdan,
   ottavat huomioon vuosia 2014–2020 koskevan monivuotisen rahoituskehyksen vahvistamisesta 2 päivänä joulukuuta 2013 annetun neuvoston asetuksen (EU, Euratom) N:o 1311/2013 (3) ja erityisesti sen 12 artiklan,
   ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (4) ja erityisesti sen 13 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa.

               (2)

               EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten asetuksen (EU, Euratom) N:o 1311/2013 12 artiklassa säädetään.

               (3)

               Italia esitti 31 päivänä elokuuta 2012 hakemuksen EGR:n varojen käyttöönottamiseksi yrityksen VDC Technologies SpA ja sen yhden tavarantoimittajan työntekijävähennysten vuoksi ja täydensi hakemusta lisätiedoin 6 päivään syyskuuta 2013 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 3 010 985 euroa.

               (4)

               Siitä huolimatta, että asetus (EY) N:o 1927/2006 kumotaan, sitä sovelletaan edelleen asetuksen (EU) N:o 1309/2013 23 artiklan toisen alakohdan nojalla hakemuksiin, jotka on jätetty viimeistään 31 päivänä joulukuuta 2013.

               (5)

               EGR:stä olisi sen vuoksi otettava käyttöön varoja rahoitustuen antamiseksi Italian hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 3 010 985 euroa maksusitoumusmäärärahoina ja maksumäärärahoina osana varainhoitovuotta 2014 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 16 päivänä huhtikuuta 2014.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         D. KOURKOULAS

      (1)  EUVL L 406, 30.12.2006, s. 1.

      (2)  EUVL L 347, 20.12.2013, s. 855.

      (3)  EUVL L 347, 20.12.2013, s. 884.

      (4)  EUVL C 373, 20.12.2013, s. 1.


title: Neuvoston päätös (EU) 2016/352, annettu 4 päivänä maaliskuuta 2016, Yhdistyneiden kansakuntien Euroopan talouskomission (UNECE) asianomaisissa komiteoissa Euroopan unionin puolesta esitettävän kannan vahvistamisesta siltä osin kuin on kyse ehdotuksista muutoksiksi sääntöihin nro 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 ja 131 sekä ehdotuksesta uudeksi hiljaisten maantieajoneuvojen (QRTV) hyväksymistä koskevaksi säännöksi

text:
               11.3.2016

               FI

               Euroopan unionin virallinen lehti

               L 65/64

         NEUVOSTON PÄÄTÖS (EU) 2016/352,
   annettu 4 päivänä maaliskuuta 2016,
   Yhdistyneiden kansakuntien Euroopan talouskomission (UNECE) asianomaisissa komiteoissa Euroopan unionin puolesta esitettävän kannan vahvistamisesta siltä osin kuin on kyse ehdotuksista muutoksiksi sääntöihin nro 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 ja 131 sekä ehdotuksesta uudeksi hiljaisten maantieajoneuvojen (QRTV) hyväksymistä koskevaksi säännöksi
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä 218 artiklan 9 kohdan kanssa,
   ottaa huomioon Euroopan komission ehdotuksen
   sekä katsoo seuraavaa:

               (1)

               Unioni on neuvoston päätöksen 97/836/EY (1) mukaisesti liittynyt Yhdistyneiden kansakuntien Euroopan talouskomission, jäljempänä ’UNECE’, sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisten vastavuoroista tunnustamista koskevista ehdoista, jäljempänä ’vuoden 1958 tarkistettu sopimus’.

               (2)

               Unioni on neuvoston päätöksen 2000/125/EY mukaisesti (2) liittynyt sopimukseen pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamisesta, jäljempänä ’rinnakkaissopimus’.

               (3)

               Euroopan parlamentin ja neuvoston direktiivillä 2007/46/EY (3) korvattiin jäsenvaltioiden hyväksymisjärjestelmät unionin hyväksymisjärjestelmällä ja vahvistettiin yhdenmukaiset puitteet, jotka sisältävät ne hallinnolliset määräykset ja yleiset tekniset vaatimukset, joita sovelletaan kaikkiin uusiin ajoneuvoihin, järjestelmiin, komponentteihin ja erillisiin teknisiin yksiköihin. Tuolla direktiivillä sisällytettiin UNECE:n säännöt EU-tyyppihyväksyntäjärjestelmään joko tyyppihyväksyntää koskevina vaatimuksina tai unionin lainsäädännön vaihtoehtoina. Kyseisen direktiivin antamisen jälkeen UNECE:n sääntöjä on yhä enemmän sisällytetty EU-tyyppihyväksyntää koskevaan unionin lainsäädäntöön.

               (4)

               Saatujen kokemusten ja tekniikan kehityksen vuoksi olisi mukautettava tiettyjä vaatimuksia, jotka liittyvät UNECE:n sääntöihin nro 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 ja 131.

               (5)

               Jotta voitaisiin vahvistaa yhdenmukaiset määräykset, jotka koskevat hiljaisten maantieajoneuvojen (Quiet Road Transport Vehicles, QRTV) hyväksymistä niiden heikon kuuluvuuden osalta, olisi hyväksyttävä uusi tällaisia ajoneuvoja koskeva UNECE:n sääntö.

               (6)

               Sen vuoksi on syytä vahvistaa edellä mainittujen UNECE:n asiakirjojen hyväksymistä koskeva kanta, joka esitetään unionin puolesta vuoden 1958 tarkistetun sopimuksen hallintokomiteassa ja rinnakkaissopimuksen toimeenpanevassa komiteassa,

         ON HYVÄKSYNYT TÄMÄN PÄÄTÖKSEN:
   1 artikla
   Vuoden 1958 tarkistetun sopimuksen hallintokomiteassa ja rinnakkaissopimuksen toimeenpanevassa komiteassa 7 ja 11 päivän maaliskuuta 2016 välisenä aikana unionin puolesta esitettävä kanta on, että unioni äänestää tämän päätöksen liitteessä lueteltujen ehdotusten puolesta.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 4 päivänä maaliskuuta 2016.

            Neuvoston puolesta

            Puheenjohtaja

         S.A.M. DIJKSMA

      (1)  Neuvoston päätös 97/836/EY, tehty 27 päivänä marraskuuta 1997, Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) (EYVL L 346, 17.12.1997, s. 78).

      (2)  Neuvoston päätös 2000/125/EY, tehty 31 päivänä tammikuuta 2000, pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevan sopimuksen (”rinnakkaissopimus”) tekemisestä (EYVL L 35, 10.2.2000, s. 12).

      (3)  Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (Puitedirektiivi) (EUVL L 263, 9.10.2007, s. 1).

      LIITE

                  Sääntö nro

                  Työjärjestyksen kohta

                  Työjärjestyksen kohdan otsikko

                  Asiakirjaviite

                  10

                  4.9.1.

                  Ehdotus: täydennys 1 muutossarjaan 05, sääntö nro 10 (sähkömagneettinen yhteensopivuus)

                  ECE/TRANS/WP.29/2016/16

                  10

                  4.9.2.

                  Ehdotus: täydennys 3 muutossarjaan 04, sääntö nro 10 (sähkömagneettinen yhteensopivuus)

                  ECE/TRANS/WP.29/2016/17

                  34

                  4.8.1.

                  Ehdotus: täydennys 1 muutossarjaan 03, sääntö nro 34 (palovaaran torjuminen)

                  ECE/TRANS/WP.29/2016/8

                  41

                  4.6.1.

                  Ehdotus: täydennys 4 muutossarjaan 04, sääntö nro 41 (moottoripyörien melupäästöt)

                  ECE/TRANS/WP.29/2016/3

                  46

                  4.8.2.

                  Ehdotus: täydennys 3 muutossarjaan 04, sääntö nro 46 (epäsuoran näkemän tarjoavat laitteet)

                  ECE/TRANS/WP.29/2016/9

                  48

                  4.9.3.

                  Ehdotus: täydennys 7 muutossarjaan 06, sääntö nro 48 (valaisimien ja merkkivalolaitteiden asennus)

                  ECE/TRANS/WP.29/2016/18

                  48

                  4.9.4.

                  Ehdotus: täydennys 9 muutossarjaan 05, sääntö nro 48 (valaisimien ja merkkivalolaitteiden asennus)

                  ECE/TRANS/WP.29/2016/19

                  48

                  4.9.5.

                  Ehdotus: täydennys 16 muutossarjaan 04, sääntö nro 48 (valaisimien ja merkkivalolaitteiden asennus)

                  ECE/TRANS/WP.29/2016/20

                  50

                  4.9.6.

                  Ehdotus: täydennys 18 alkuperäiseen muutossarjaan, sääntö nro 50 (mopojen ja moottoripyörien etu-, taka-, jarru- ja suuntavalaisimet)

                  ECE/TRANS/WP.29/2016/21

                  51

                  4.6.2.

                  Ehdotus: täydennys 1 muutossarjaan 03, sääntö nro 51 (luokkien M ja N ajoneuvojen melu)

                  ECE/TRANS/WP.29/2016/4

                  53

                  4.9.7.

                  Ehdotus: täydennys 18 muutossarjaan 01, sääntö nro 53 (luokan L3 ajoneuvojen valaisimien ja merkkivalolaitteiden asennus)

                  ECE/TRANS/WP.29/2016/22

                  53

                  4.9.8.

                  Ehdotus: uusi muutossarja 02, sääntö nro 53 (luokan L3 ajoneuvojen valaisimien ja merkkivalolaitteiden asennus)

                  ECE/TRANS/WP.29/2016/23

                  55

                  4.7.1.

                  Ehdotus: täydennys 5 muutossarjaan 01, sääntö nro 55 (mekaaniset kytkinlaitteet)

                  ECE/TRANS/WP.29/2016/5

                  60

                  4.15.1.

                  Ehdotus: täydennys 5, sääntö nro 60 (hallintalaitteet (mopot/moottoripyörät))

                  ECE/TRANS/WP.29/2016/27

                  73

                  4.12.1.

                  Ehdotus: oikaisu 1 (ainoastaan ranskankielinen toisinto) muutossarjaan 01, sääntö nro 73 (sivusuojat)

                  ECE/TRANS/WP.29/2016/31

                  83

                  4.15.2.

                  Ehdotus: täydennys 2 muutossarjaan 07, sääntö nro 83 (luokkien M1 ja N1 ajoneuvojen päästöt)

                  ECE/TRANS/WP.29/2016/28

                  94

                  4.11.1

                  Ehdotus: oikaisu 3 (ainoastaan venäjänkielinen toisinto) muutossarjaan 01, sääntö nro 94 (etutörmäyssuojaus)

                  ECE/TRANS/WP.29/2016/32

                  107

                  4.8.3.

                  Ehdotus: täydennys 5 muutossarjaan 05, sääntö nro 107 (linja-autojen yleiset rakennevaatimukset)

                  ECE/TRANS/WP.29/2016/10

                  107

                  4.8.4.

                  Ehdotus: täydennys 5 muutossarjaan 06, sääntö nro 107 (linja-autojen yleiset rakennevaatimukset)

                  ECE/TRANS/WP.29/2016/11

                  107

                  4.8.5.

                  Ehdotus: muutossarja 07, sääntö nro 107 (linja-autojen yleiset rakennevaatimukset)

                  ECE/TRANS/WP.29/2016/12

                  110

                  4.8.6.

                  Ehdotus: muutossarja 02, sääntö nro 110 (paineistettua/nesteytettyä maakaasua käyttävät ajoneuvot)

                  ECE/TRANS/WP.29/2016/13

                  113

                  4.9.9.

                  Ehdotus: täydennys 6 muutossarjaan 01, sääntö nro 113 (symmetrisen ajovalon aikaansaavat ajovalaisimet)

                  ECE/TRANS/WP.29/2016/24

                  118

                  4.8.7.

                  Ehdotus: täydennys 2 muutossarjaan 02, sääntö nro 118 (materiaalien palokäyttäytyminen)

                  ECE/TRANS/WP.29/2016/14

                  125

                  4.8.8.

                  Ehdotus: täydennys 1 muutossarjaan 01, sääntö 125 (kuljettajan etunäkyvyysalue)

                  ECE/TRANS/WP.29/2016/15

                  128

                  4.9.10.

                  Ehdotus: täydennys 5 alkuperäiseen muutossarjaan, sääntö nro 128 (valodiodivalonlähteet (LED))

                  ECE/TRANS/WP.29/2016/25

                  130

                  4.7.2.

                  Ehdotus: täydennys 1 sääntöön nro 130 (kaistavahtijärjestelmä)

                  ECE/TRANS/WP.29/2016/6

                  131

                  4.7.3.

                  Ehdotus: täydennys 2 muutossarjaan 01, sääntö nro 131 (kehittyneet hätäjarrutusjärjestelmät)

                  ECE/TRANS/WP.29/2016/7

                  4.13.1.

                  Ehdotus: uusi hiljaisten maantieajoneuvojen (QRTV) hyväksymistä koskeva sääntö

                  ECE/TRANS/WP.29/2016/26